नडाल और जोकोविच का दूसरा सेमीफाइनल कल अधूरा रह गया था, जिसे आज पूरा किया जाएगा। मैच रुकने के समय तीन बार के चैंपियन जोकोविच 6-4 3-6 7-6 से आगे थे। इस्नर ने 2010 में निकोलस माहुत के खिलाफ पहले दौर में 11 घंटे पांच मिनट और तीन तक चला मुकाबला खेला था। उस मुकाबले के आखिरी सेट का स्कोर 70-68 था जिसे इस्नर ने जीता था। अब उनका एंडरसन के साथ मुकाबला साढ़े छह घंटे तक खिंच गया लेकिन इसमें उन्हें हार का सामना करना पड़ा। एंडरसन ने इससे पहले क्वार्टरफाइनल में गत चैंपियन रोजर फेडरर को चार घंटे 14 मिनट में हराया था। इस तरह एंडरसन दो दिन में दो मैच में 10 घंटे और 50 मिनट कोर्ट पर गुजार चुके हैं और अब फाइनल के लिए उन्हें खुद को जल्द से जल्द ताजा दम कर लेना होगा।